**Feeling Good** (בעברית: **מרגיש טוב**; מכונה גם "**Feelin' Good**") הוא שיר שכתבו המלחינים האנגלים אנתוני ניולי ולסלי בריקוס למחזמר "The Roar of the Greasepaint – The Smell of the Crowd". השיר בוצע לראשונה על הבמה בשנת 1964 על ידי סיי גרנט בסיבוב ההופעות בבריטניה ועל ידי גילברט פרייס בשנת 1965 עם צוות השחקנים המקורי של ברודוויי.

נינה סימון הקליטה את השיר לאלבומה "I Put a Spell on You" משנת 1965. השיר זכה לשלל גרסאות כיסוי נוספות, בהן על ידי טראפיק, מייקל בובלה, ג'ון קולטריין, ג'ורג' מייקל, ויקטורי, אילז, ג'ו בונמסה, EDEN, מיוז, Black Cat Bones, סמי דייוויס ג'וניור, Bassnectar ואביצ'י.

הופעות וגרסאות מוקדמות
----------------------

אף על פי שבריקוס וניולי חלקו את הקרדיט על כתיבת, מילות השיר מיוחסות בדרך כלל לבריקוס, והלחן לניולי. השיר בוצע לראשונה בפומבי על ידי הזמר והשחקן הגיאני-בריטי סיי גרנט בליל הפתיחה של The Roar of the Greasepaint – The Smell of the Crowd, בבית התיאטרון המלכותי בנוטינגהאם ב-3 באוגוסט 1964. המופע, בבימויו של ניולי, נדד בתיאטראות המחוזיים בבריטניה, ואז הועבר לארצות הברית על ידי מפיק התיאטרון דייוויד מריק. הוא נפתח ב-16 במאי 1965 בתיאטרון שוברט בניו יורק, שם, גילברט פרייס מילא את תפקידה של הדמות שמבצעת את השיר.

במופע, דמותו של פרייס מתבקשת להתמודד מול גיבור המופע "קוקי"; אך כאשר שקוקי ואדונו "סר "מתווכחים על כללי המשחק, הדמות מגיעה למרכז הבמה ו"מנצחת", בעודה שרה את השיר ברגע הניצחון. Feeling Good תואר כ"שיר משחרר של האמנציפציה", ובביקורת בבילבורד נכתב כי הוא "מסוג הלהיטים החזקים שצריכים להיות מבוצעים חזק". הפסקול המקורי של המופע, ובו גרסתו של פרייס לשיר, פורסם על ידי RCA רקורדס בתחילת 1965, לפני שהמופע הגיע לניו יורק.

גרסתו של סיי גרנט עם הפסנתרן ביל לה סייג – הג'אזית בהרבה מגרסת הבמה המקורית – נכללה באלבומם, Cy & I משנת 1965. הקלטתו של אנתוני ניולי עצמו הופיעה באלבומו "Who Can I Turn To" ואף שירים אחרים מהמופע. אחת הגרסאות המוקדמות שהוקלטה הייתה גרסת ג'אז של הסקסופוניסט ג'ון קולטריין, שהופיעה באלבומו The John Coltrane Quartet Plays. גרסה זו הוקלטה ב-18 בפברואר 1965, ובה משתתפים ארט דייוויס, אלווין ג'ונס ומק'קוי טיינר. גרסאות נוספות של השיר פורסמו באותה השנה על ידי נינה סימון, ז'אן דושון, ג'ולי לונדון, כריס קונור, בילי אקסטין וסמי דייוויס ג'וניור.

גרסאות כיסוי בולטות
-------------------

### נינה סימון



הגרסה של נינה סימון, שעובדה והופקה על ידי הל מוני, הוקלטה בניו יורק בינואר 1965 והופיעה באלבומה, "I Put a Spell on You". הגרסה לא פורסמה אז כסינגל. בשנת 1994, ההקלטה של סימון שומשה בפרסומת טלוויזיה בריטית של פולקסווגן, והפכה פופולרית. השיר הגיע למקום ה-40 במצעד הסינגלים הבריטי ביולי 1994. חמש שנים אחר כך, שומש השיר בפרסומת למרכך.

הגרסה של סימון עובדה מחדש על ידי ג'ו קלאוסל בשנת 2002, לחלק הראשון של הסדרה Verve Remixed.

הקול והלחן מהגרסה של נינה סימון לשיר סומפלו במספר שירים. בשנת 1997 הגרסה סומפלה ב-"Feeling Good" של Huff & Herb, וכן ב-" How I Feel" של ווקס טיילור, מתוך האלבום Tales of the Forgotten Melodies משנת 2005; "New Day" מתוך אלבום האולפן המשותף Watch the Throne של הראפרים האמריקאים ג'יי זי וקניה וסט בשנת 2011; וכן "How I Feel" של פלו ריידה, מתוך האלבום The Perfect 10 משנת 2013.

הרצועה "About You" באלבום "The Breakthrough" של מרי ג'יי בלייג' משנת 2005 כוללת מכילה אלמנטים מהשיר. עיקר השיר מורכב ממילים חדשות, שהולחנו על ידי מרי ג'יי בליג, ויל.איי.אם וקית' האריס; ועם זאת, בפזמון מופיעות מספר שורות מתוך הגרסה ל-Feeling Good של נינה סימון. השירה המקורית של נינה מעוותת כל כך עד שקולה כמעט ולא ניתן לזיהוי. מסיבה זו, סימון זכתה לקרדיט כאמנית אורחת, וניולי ובריקוס זכו לקרדיט ככותבים.

הגרסה של סימון שומשה בסרט קוד סודי נינה, והיא מופיעה בפסקול לסרטים "המעקלים" (2010), "החג האחרון" (2006), "פרופסור מרסטון ונשות החיל" (2017), ופסקול הטלוויזיה עמוק באדמה, חלק 2: הכל נגמר.

### מיוז

להקת הרוק מיוז הקליטה גרסה לאלבומה Origin of Symmetry משנת 2001, ופרסמה אותה כסינגל.

בסקר של טוטאל גיטאר על גרסאות הכיסוי הטובות ביותר, זכתה גרסתה של מיוז במקום החמישי. בספטמבר 2010, הקוראים ב-NME בחרו בגרסה זו כקאבר הטוב ביותר בכל הזמנים, כאשר עקפה את "Twist and Shout" של הביטלס ו-"Hurt" של ג'וני קאש. בסקר של ה-BBC בשנת 2014, הגרסה הגיעה למקום התשיעי.

הגרסה של מיוז הגיעה למקום ה-137 במצעד הסינגלים הצרפתי, ולמקום ה-24 במצעד הסינגלים הבריטי.

### מייקל בובלה

Feeling Good אף זכתה לגרסת כיסוי של הזמר הקנדי מייקל בובלה, כסינגל המוביל מאלבומו, It's Time. הסינגל יצא ב-4 באפריל 2005, והיה לרצועה הפותחת באלבום הלייב שלו, Caught in the Act, והופיע בפרסומות בטלוויזיה, ובטורניר הפוקר העולמי של 2005.

#### הצלחה במצעדים

הסינגל הגיע בשיאו למקום ה-162 בבריטניה, למקום ה-70 באוסטרליה, למקום ה-36 בגרמניה, למקום ה-66 באוסטריה ולמקום ה-14 בפולין. השיר הפך לאחד הסינגלים הפופולריים ביותר של בובלה, ואף הגיע חמש שנים לאחר מכן, במאי 2010 למקום ה-69 במצעד הסינגלים הבריטי לאחר שהושמע בפרסומות בריטיות.

#### מיקומי שיא

| 
‏‏‏  **מצעדים ודירוגים (2005–2010)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 66 |
|  אוסטרליה | מצעד הסינגלים האוסטרלי | 70 |
|  בריטניה | מצעד הסינגלים הבריטי | 69 |
|  גרמניה | GfK – טופ 100 | 36 |
|  הולנד | מצעד 40 הסינגלים ההולנדיים | 61 |
|  פולין | ZPAV | 14 |

### הפוסיקט דולז

להקת הבנות האמריקאית הפוסיקט דולז הקליטה גרסה ל-Feeling Good, שנכללה באלבום האולפן הראשון שלהם, PCD.

#### הופעות חיות

השיר נכלל באלבום הלייב של הלהקה, Live from London, משנת 2006 כרצועה הרביעית. השיר בוצע אך ורק על ידי הסולנית הראשית, ניקול שרזינגר. השיר נכלל גם בסיבוב ההופעות הראשון שלהן, PCD World Tour.

### ג'ורג' מייקל

ג'ורג' מייקל ביצע את Feeling Good במהלך סיבוב ההופעות שלו, Symphonica Tour, בשנים 2011–2012, וכלל אותו באלבומו, Symphonica. הקליפ הנלווה פורסם ב-6 במאי 2014, והגרסה נשלחה לרדיו ב-11 באוגוסט 2014. הגרסה הפכה לסינגל האחרון שלו לפני מותו בשנת 2016.

גרסת האולפן של השיר הוקלטה על ידי מייקל בשנת 2008 (בהשתתפות השחקנית לורטה דווין), ונכללה במהדורה האמריקאית של אלבומו Twenty Five.

#### היסטוריית יציאות

| מדינה | תאריך | פורמט | חברת תקליטים | הערה |
| --- | --- | --- | --- | --- |
| עולם | 11 באוגוסט 2014 | רדיו להיטים עכשוויים | אגאי |  |

קישורים חיצוניים
----------------

* מידע על היצירה "Feeling Good" באתר מיוזיק בריינז
* מידע על הקומפוזיציה "Feeling Good" באתר AllMusic
* גרסאות נוספות ל"Feeling Good" באתר SecondHandSongs

הערות שוליים
------------

1. ↑  "Feeling Good", *The Originals*, Belgium, נבדק ב-11 באפריל 2013 `{{citation}}`:  (עזרה)
2. 1 2  Judy Harris, *The Roar of the Greasepaint – The Smell of the Crowd*. Retrieved 6 January 2014.
3. ↑  "The Roar of the Greasepaint & the Smell of the Crowd", *The Guide to Musical Theatre*, נבדק ב-11 באפריל 2013 `{{citation}}`:  (עזרה)
4. ↑  Stanley Green, *Encyclopedia of the Musical Theatre*, Da Capo Press, 2009, p. 120.
5. ↑  Cameron Dewar, "'Greasepaint' Has What It Takes - And Maybe More", *Billboard*, 10 April 1965, p. 12.
6. ↑  "Cy and I", *discogs.com*, נבדק ב-5 בינואר 2014 `{{citation}}`:  (עזרה)
7. ↑  Anthony Newley, *Who Can I Turn To and other songs from The Roar of the Greasepaint*, Discogs.com. Retrieved 6 January 2014.
8. ↑  *The John Coltrane Quartet Plays...* at Allmusic.com. Retrieved 6 January 2014.
9. ↑  Betts, Graham (2005). *Complete UK Hit Singles 1952-2005* (1st ed.). London: Collins. p. 725. ISBN 0-00-720076-5.
10. ↑  "Nina Simone, Feelin' good", *Disco GS* (search)
11. ↑  "Bassnectar - Immersive Music Mixtape - Side One", Soundcloud.
12. ↑  Loftus, Johnny. "Point of No Return – Hans Zimmer". *AllMusic*. נבדק ב-2 ביוני 2017. `{{cite web}}`:  (עזרה)
13. ↑  "Repo Men – Original Soundtrack". *AllMusic*. נבדק ב-2 ביוני 2017. `{{cite web}}`:  (עזרה)
14. ↑  "Last Holiday – Original Soundtrack". *AllMusic*. נבדק ב-2 ביוני 2017. `{{cite web}}`:  (עזרה)
15. ↑  "Professor Marston and the Wonder Women (2017)". *IMDb.com*. נבדק ב-4 באוגוסט 2018. `{{cite web}}`:  (עזרה)
16. ↑  "Six Feet Under, Vol. 2: Everything Ends – Original Television Soundtrack". *AllMusic*. נבדק ב-2 ביוני 2017. `{{cite web}}`:  (עזרה)
17. ↑  "TG's Best Covers EVER! | Total Guitar". *MusicRadar*. 23 ביוני 2008. נבדק ב-25 באוגוסט 2011. `{{cite web}}`:  (עזרה)
18. ↑  "Muse beat The Beatles, Jimi Hendrix, Johnny Cash to win best cover song of all time". *NME*, 22 September 2010.
19. ↑  "Pet Shop Boys' Always On My Mind tops cover version vote". BBC News. 27 באוקטובר 2014. נבדק ב-28 באוקטובר 2014. `{{cite web}}`:  (עזרה)
20. ↑  Hung, Steffen. "lescharts.com – Muse – Feeling Good". *Lescharts.com*. נבדק ב-2 ביוני 2017. `{{cite web}}`:  (עזרה)
21. ↑  "Official Singles Chart Top 100". *Officialcharts.com* (באנגלית). נבדק ב-2 ביוני 2017. `{{cite web}}`:  (עזרה)
22. ↑  "Pussycat Dolls – Live in London; Amazon.com: Movies & TV". Amazon.com. Amazon Inc. נבדק ב-31 ביולי 2013. `{{cite web}}`:  (עזרה)
23. ↑  Pidd, Helen (30 בנובמבר 2006). "The Pussycat Dolls, MEN Arena, Manchester". *The Guardian*. נבדק ב-31 ביולי 2013. `{{cite news}}`:  (עזרה)
24. ↑  "George Michael new single & vinyl release". entertainment-focus.com. 1 ביולי 2014. נבדק ב-8 בנובמבר 2017. `{{cite web}}`:  (עזרה)

| הפוסיקט דולז |
| --- |
| ניקול שרזינגר • כרמית בכר • ג'סיקה סוטה • קימברלי ויאט • אשלי רוברטס  מלודי תורנטון  דיסקוגרפיה • שירים • פרסים ומועמדויות |
| אלבומי אולפן | *PCD* • *Doll Domination* |
| מיני-אלבומים | *Doll Domination – The Mini Collection* |
| אלבומי וידאו | *Live from London* |
| סינגלים | "Sway" • "Don't Cha" • "Stickwitu" • "Beep" • "Buttons" • "I Don't Need a Man" • "Wait a Minute" • "When I Grow Up" • "Whatcha Think About That" • "Out of This Club" • "I Hate This Part" • "Bottle Pop" • "Jai Ho! (You Are My Destiny)" • "Hush Hush; Hush Hush" • "React" |
| סינגלים שיווקיים | "Feeling Good" • "Right Now" |
| טלוויזיה | *Pussycat Dolls Present* (*The Search for the Next Doll* • *Girlicious*) |
| סיבובי הופעות | PCD World Tour • Doll Domination Tour • Unfinished Business |
| ערכים קשורים | Robin Antin • Kaya Jones |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: e04a779d-4f24-329e-a857-77251e24c303

 |